Diari Oficial de la Generalitat Valenciana


Sumari del DOGV 1492, del 26-02-1991 (1991/820452)

ORDRE d'11 de febrer de 1991, de la Conselleria d'Economia i Hisenda, per la qual s'estableix el procediment per a la comptabilització i la gestió de les operacions actives i passives que s'han de realitzar amb els fondos públics de la Generalitat.
--------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/02/26/(1)/dof/vci/html**

### Dades del document

Número de DOGV
:   1492

Data del DOGV
:   26-02-1991

Secció del DOGV
:   DISPOSICIONS GENERALS

Número del document
:   1991/820452


Data del document
:   26-02-1991

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre d'11 de febrer de 1991 de la Conselleria d'Economia i Hisenda, per la qual s'estableix el procediment per a la comptabilització i la gestió de les operacions actives i passives que s'han de realitzar amb els fons públics de la Generalitat.  
Per Decret núm. 6 ' 3/1990, de 9 d'abril, del Consell de la Generalitat Valenciana, sobre adjudicació de comptes corrents operatius i col·locació d'excedents de Tresoreria, s'aprovà el sistema d'adjudicació de comptes de Tresoreria.  
D'acord amb la normativa aplicable s'adjudicaren els comptes corrents a diverses institucions financeres.  
L'objecte d'aquestes adjudicacions era, bàsicament, facilitar al Tresor de la Generalitat l'accés al mercat dels diners per afrontar els seus desfasaments de Tresoreria i rendibilitzar-ne al màxim els excedents financers quan aquests s'hi produesquen.  
Aquestes pretensions impliquen, tanmateix, la participació en uns mecanismes propis del món financer, dotats de gran agilitat i als quals, necessàriament, cal acomodar-se si es pretén operar amb ells.  
En conseqüència, d'acord amb el que estableix el Decret 61/1990 abans esmentat.  
ORDENE  
Primer  
Els excedents de Tresoreria que, transitòriament, es produesquen en el Tresor de la Generalitat, podran ser invertits mitjançant operacions de col·locació en actius financers amb pacte de recompra o altres de similars característiques, que determine la Direcció General d'Economia i Política Financera, tenint en compte els venciments de les obligacions que ha de satisfer la Direcció General del Tresor i Patrimoni.  
Segon  
Les subhastes que s'efectuen per a l'adjudicació de les operacions transitòries tant actives com passives, per a la col·locació d'excedents o per afrontar els dèficits de Tresoreria, seran resoltes pel director general d'Economia i Política Financera.  
Tercer  
Les transferències de fons de la Tresoreria de la Generalitat, que han de realitzar-se per a fer efectives les resolucions a què es refereix l'article anterior, podran realitzar-se amb la firma del director general del Tresor i Patrimoni o la del cap del Servei de Tresoreria d'aquest centre directiu, en substitució d'aquell.  
Quart  
Es delega en el director general del Tresor i Patrimoni l'ordenació de les despeses financeres que puguen acreditar-se com a conseqüència de les operacions passives que s'adjudiquen, d'acord amb el que estableix l'article segon.  
La Intervenció General, en el termini de 24 hores des de la recepció de la corresponent proposta, haurà de fiscalitzar-la i comptabilitzar-la o manifestar-ne les objeccions que considere oportunes.  
Cinquè  
La comptabilització dels ingressos, tant pressupostaris com en fons extrapressupostaris, derivats de les operacions a què es refereix aquesta Ordre, s'efectuarà el mateix dia de la recepció de la proposta que efectue la Direcció General del Tresor.  
DISPOSICIO FINAL  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.  
València, 11 de febrer de 1991.  
El Conseller d'Economia i Hisenda,  
ANTONI BIRLANGA CASANOVA


Còpia Permalink ELI